

**82 éve született Lázár Ervin**

(Budapest, 1936. május 5. – Budapest, 2006. december 22.)

„… a leglehetetlenebb dolgoknak is neki kell vágni néha, mert ezekből származnak az ember legcsodálatosabb élményei”

A kvíz beküldési határideje 2018.05.31.

1. 1936. május 5-én született Budapesten. Édesapja Lázár István uradalmi intéző, édesanyja Pentz Etelka. A Tolna megyei Alsó-Rácegrespusztán – ahol a Lázár család 1951-ig élt – töltötte gyermekéveit. Iskolába a környező falvakba járt. 1950 októberétől a szekszárdi Garay János Gimnáziumban tanult tovább, s 1954-ben ott érettségizett. Felsőfokú tanulmányait az érettségi évében kezdte meg a budapesti Eötvös Loránd Tudományegyetem Bölcsészkarán. Milyen szakon tanult?
   1. magyartanár
   2. újságíró
   3. régész
2. 1956-ban a harmadévesek kötelező szakmai gyakorlatát Nyíregyházán töltötte, majd 1957-ben Pécsre került. 1959-ben melyik újság alkalmazta?
   1. Esti Pécsi Napló
   2. Dunántúli Napló
   3. Jelenkor
3. Újságíróként igazi műfaja a riport. 1965 márciusában Budapestre költözött: 1971. április 30-ig dolgozott tördelőszerkesztőként a \_\_\_\_\_\_\_\_\_\_\_\_\_\_\_\_\_\_-nál. Ettől kezdve 1989-ig szabadfoglalkozású író. Közben családjával kilenc évig Pécelen laktak, míg 1980-ban végleg visszaköltöztek a fővárosba. Melyik laphoz került tördelőszerkesztőnek?
   1. Élet és Irodalomhoz
   2. Világgazdasághoz
   3. Népszavához
4. A Budapesti Újságírók Egyesületét 1896-ban Mikszáth Kálmán részvételével alapították. Fő célja a sajtószabadság védelme, az újságírói tevékenységet segítő jogszabályi környezet és munkáltatói kultúra támogatása. Jogutódának, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1959 és 1994 között tagja. Melyik ez a szövetség, amely egyesületi formában működő szakmai, érdekképviseleti, oktatási és kulturális tevékenységet végző közhasznú társadalmi szervezet?
   1. Magyar Publicisztikai Szövetség
   2. Magyarországi Újságírók Szövetsége
   3. Magyar Újságírók Országos Szövetsége
5. Számára meghatározó volt a gyermekkor alapélménye: inspirációi java részét – bevallottan – onnan meríti. Stílusa filmszerű, „láttató” (szövegei a rádiós, színpadi és filmes feldolgozások alapjául szinte kínálják magukat); dialógusai balladisztikusan tömörek. Nyelve egyéni, játékos, melyet sajátos humora, iróniája több jelentésréteggel gazdagít. Melyik folyóirat közölte először elsőként megjelent novelláját?
   1. Jelenkor
   2. Élet és Irodalom
   3. A Hét
6. 1964-ben jelent meg *A kisfiú meg az oroszlánok* című meseregénye a Móra Kiadó gondozásában, későbbi állandó illusztrátora,\_\_\_\_\_\_\_\_\_\_\_\_\_\_\_ rajzaival. 1966-ban *Csonkacsütörtök* címmel látott napvilágot első elbeszéléskötete, amelyet rövidesen követett a második: *Egy lapát szén Nellikének*, majd a – már az abszurd jegyeit is magán viselő – harmadik: *Buddha szomorú*. Ki meséinek állandó illusztrátora?
   1. Abádi Ervin
   2. Réber László
   3. Csányi Lajos
7. Lázár Ervin egyetlen regénye először 1971-ben látott napvilágot, s keltett igazi feltűnést a magyar irodalom újdonságaira érzékenyen figyelő olvasók táborában. Melyik regényről van szó?
   1. A kacsakirálylány
   2. A hang
   3. A fehér tigris
8. Meséi példa nélkülien új, jellegzetes hangon szólaltak meg, s ez olvasói körében a rajongásig népszerűvé tette. *Berzsián és Dideki* (1979) című meseregényéért a nemzetközi zsűri 1982-ben \_\_\_\_\_\_\_\_\_\_\_\_\_\_\_\_\_tüntette ki. A *Négyszögletű Kerek Erdő* (1985) című kötet megkapta az Év Könyve jutalmat – később a *Bab Berci kalandjai* (1989), valamint a *Csillagmajor* (1996) nyerte el ugyanezt. Milyen diplomával tüntették ki?
   1. Andersen–diplomával
   2. Grimm–diplomával
   3. Mese diplomával
9. A Magyar Rádió Elnöksége I. díjban részesítette a Rádiószínház 1986. évi kishangjáték-pályázatára benyújtott \_\_\_\_\_\_\_\_\_\_\_\_\_\_ című hangjátékáért. Hangjátékai *A Franka Cirkusz* összefoglaló címmel 1990-ben kötetbe gyűjtve jelentek meg. Közülük *A hang* címűt Rózsa Pál zenéjével Sándor János operaszínpadra állította. A legkisebb boszorkány című mesejátékáért 1991-ben megkapta az *Új Magyar Hangjáték* *– 1990* pályázat szerzői díját. Melyik hangjátékáért részesítették díjban?
   1. Ó be szép az élet, s minden más madár
   2. Dömdödöm
   3. Jönnek a pomogácsok
10. Elbeszélései többféle összeállításban, több kiadásban is olvashatóak; a legbővebb válogatást a *Hét szeretőm* (\_\_\_\_\_) című kötet tartalmazza. *Csillagmajor* (1996) cikluscímmel – a szülőföld, a puszta hangulatát idéző – új elbeszéléseivel jelentkezett, majd *Kisangyal* (1997) összefoglaló cím alatt régebbi és még meg nem jelent novelláiból válogatott. Melyik évben jelent meg a *Hét szeretőm* című kötet?
    1. 1993
    2. 1994
    3. 1995
11. Az Év Gyermekkönyve kitüntetésre – amelyet az *IBBY* (Nemzetközi Gyermekkönyv Tanács) Magyar Bizottsága adományoz – meséit három alkalommal találták érdemesnek: először a *Bab Berci kalandjai*, majd a *Lovak, kutyák, madarak*; végül pedig *A manógyár*. Melyik években nyerték el művei a kitüntetést?
    1. 1989, 1990, 1993
    2. 1989, 1990, 1991
    3. 1990, 1991, 1993
12. Hogy hívják a *Négyszögletű kerek erdő* oroszlánját?
    1. Bruckner Szigfrid
    2. Vacskamati
    3. Mikkamakka
13. Melyik két szín szemtelenkedik egymással Lázár Ervin egyik művében?
    1. kék és sárga
    2. zöld és kék
    3. piros és sárga

13+1. „– Sohasem kötök nyakkendőt. Sőt a cipőmet sem tisztítom, csak hetente egyszer. Ezek felesleges dolgok. Külsőségek. A szív az első… Értitek? A szív!” Melyik műből való az idézet?

1. A kisfiú meg az oroszlánok
2. A hétfejű tündér
3. A manógyár

Kérjük, adja meg nevét és elérhetőségét!